IP ทะยานเกือบ 4% ลุ้นไตรมาส 3 กำไรโต 50% รับผลดีเทรนด์รักสุขภาพ
IP ทะยานเกือบ 4% ลุ้นไตรมาส 3 กำไรโต 50% รับผลดีเทรนด์รักสุขภาพ ล่าสุดอยู่ที่ 11.40 บาท บวก 0.40 บาท หรือ 3.64% มูลค่าซื้อขาย 4.96 ล้านบาท
IP ทะยานเกือบ 4% ลุ้นไตรมาส 3 กำไรโต 50% รับผลดีเทรนด์รักสุขภาพ ล่าสุดอยู่ที่ 11.40 บาท บวก 0.40 บาท หรือ 3.64% มูลค่าซื้อขาย 4.96 ล้านบาท
22 ต.ค. 2563

ผู้สื่อข่าวรายงานว่า ราคาหุ้น บริษัท อินเตอร์ ฟาร์มา จำกัด (มหาชน) หรือ IP ล่าสุด ณ เวลา 15.21 น. อยู่ที่ 11.40 บาท บวก 0.40 บาท หรือ 3.64% สูงสุดที่ 11.50 บาท ต่ำสุดที่ 10.90 บาท ด้วยมูลค่าซื้อขาย 4.96 ล้านบาท

ทั้งนี้ บล.ทรีนีตี้ ระบุในบทวิเคราะห์ แนะนำ “ซื้อ” หุ้น IP ราคาเป้าหมาย 15.30 บาทต่อหุ้น โดยประมาณการกำไรสุทธิไตรมาส 3/2563 ราว 20 ล้านบาท เพิ่มขึ้น 20% เมื่อเทียบจากไตรมาสก่อน และ 49.8% เมื่อเทียบจากปีก่อน ปัจจัยหนุนจากประมาณการรายได้ 110 ล้านบาท (เพิ่มขึ้น 9.6% เมื่อเทียบไตรมาสก่อน และ 20% เมื่อเทียบจากปีก่อน) จากธุรกิจรักษาสุขภาพและชะลอวัย (สัดส่วน 55%) เนื่องจากผู้บริโภคมีความตระหนักถึงการดูแลสุขภาพภาพมากขึ้น หลังเผชิญวิกฤตโควิด-19
ขณะที่ธุรกิจนวัตกรรมความงาม ธุรกิจดูแลและส่งเสริมสุขภาพของสัตว์เลี้ยง และธุรกิจผลิตภัณฑ์สำหรับปศุสัตว์ยังไม่มีการเติบโตอย่างมีนัยฯ ระหว่างไตรมาส คาดอัตรากำไรขั้นต้นราว 60% เพิ่มขึ้น 120 bps เมื่อเทียบจากปีก่อน จากการเพิ่มช่องทางขายออนไลน์มากขึ้น
ทั้งนี้หากบริษัทประกาศกำไรไตรมาส 3/2563 ใกล้เคียงกับที่คาด บริษัทจะมีกำไรสุทธิงวด 9 เดือนปี 2563 ราว 51 ล้านบาท คิดเป็นสัดส่วนราว 61% ของประมาณการทั้งปี
อย่างไรก็ตามในไตรมาส 4/2563 ยังมีความเสี่ยงจากการรับรู้รายได้ M&amp;A ล่าช้ากว่าที่คาดและมี Downside จากการส่งแชมพู Malaseb จากประเทศออสเตรเลียมีความล่าช้ากว่าคาด จึงอยู่ระหว่างทบทวนประมาณการปี 2563